Downloaded from YTS.MX
Official YIFY movies site: YTS.MX
Urmează Waterloo, interpretat de ABBA, care reprezintă Suedia.
Mi-e foarte dor de ea.
Nu trece nicio zi fără să mă gândesc la ea.
Agnetha Fältskog!
Ai o ținută preferată?
Da, îmi place să port blugi și pulover.
Tu și Frida arătați mereu absolut superb.
Uneori, cred că...
...dacă le-aș spune asta oamenilor...
...ar crede că mint.
Ne-am iubit.
Vrem ABBA!
Cred că venerația fanilor...
...e o fantezie.
Anumiți fani extremi au impresia că îi cunosc.
Primim multe scrisori și chestii ciudate de la oameni puțin nebuni.
A fost cea mai extremă formă de idolatrizare.
El a fost cel care a iubit cel mai mult ABBA.
Spunea de când avea opt ani că o vrea pe ea.
El a fost o persoană care a dus obsesia
la un nivel foarte extrem.
Hărțuirea e un tipar de comportament nedorit, fixat, obsesiv.
E foarte periculos.
Olandezul care a urmărit-o și a hărțuit-o câteva luni pe Agnetha Fältskog
a fost condamnat la Solna Tingsrätt.
O blondă frumoasă era atacată de un bărbat îngrozitor și urât,
dar fiecare poveste are două versiuni.
Mi-a scris o scrisoare.
Asta e dovada mea că aveam o relație bună.
Povestea de dragoste pe care a inventat-o nu e iubire, e un delict.
Bărbatul care v-a hărțuit, vă mai deranjează?
Nu știu dacă pot vorbi despre asta. Nu pot, din motive de siguranță.
Astăzi a fost condamnat pentru hărțuire.
Rareori am auzit o poveste cu treceri atât de sălbatice de la euforie la teroare.
- O mai iubiți? - Da, o iubesc foarte mult.
POVESTEA UNEI OBSESII
COEVORDEN, OLANDA
LA 22 DE ANI DUPĂ VERDICT
Bună, Agnetha.
Nu voi trimite scrisoarea asta și tu nu o vei citi niciodată.
Dar e plăcut să îți scriu oricum.
Nu se întâmplă prea multe aici, în Coevorden.
Încă lucrez la depozit.
Nu trebuie să gândești prea mult. Îmi place.
Altfel aș gândi prea mult.
- Bună. - Bine ai venit.
Am început să merg la terapeut.
Am vorbit despre tine azi. Despre relația noastră.
Se întreba de ce ne-am despărțit.
N-am știut ce să răspund.
De ce m-ai părăsit?
E un subiect sensibil.
Fiindcă...
Fiindcă nu s-a terminat.
Pentru mine cel puțin, nu.
Ideea e că am avut o relație cu o femeie celebră.
Și femeia nega tot timpul că am avut vreodată o relație.
Și am apărut iar în ziare,
scria că o hărțuiesc și îi distrug viața.
Sună ciudat, dar când le spun oamenilor, mulți dintre ei cred
că spun numai minciuni și nu poate fi adevărat.
Consider că e o poveste improbabilă, greu de crezut.
- Nu-i așa? - Ești liber să spui asta.
Cu un bărbat din Olanda care nu arată ca Brad Pitt.
E greu de crezut că s-a întâmplat. E un caz special.
Când am auzit povestea asta, știam foarte puține.
Impresia mea era că el nu avusese o relație cu ea.
Voiam să știu adevărata lui poveste.
PSIHIATRU
Nu doar ce a scris presa.
COLEGĂ DE CLASĂ
Am mers la aceeași școală cu Gert van der Graaf.
Îmi amintesc că era un băiat tăcut. Ținea totul în el.
Nu mi-l amintesc pe Gert, probabil fiindcă nu l-a observat nimeni.
Chiar și așa ar trebui să-l ții minte.
E ciudat.
COLEGĂ DE CLASĂ
Trebuie să-i fi fost și lui greu.
N-am avut mulți prieteni în copilărie.
Eram o persoană mai retrasă.
Când am împlinit opt ani, am primit o țestoasă pe nume Bram.
Când am venit acasă de la școală, i-am dat ceva de mâncare.
Niște carne tocată sau o râmă.
Bram mi-a fost ca un prieten. Am format o legătură cu el.
Mi-a fost mereu alături.
Fratele meu aducea mereu colegi acasă cu care se juca,
dar eu stăteam mereu singur în camera mea, mă jucam cu lucrurile care-mi plăceau
sau ascultam muzică.
Bună seara, doamnelor și domnilor.
Bun venit la cea de-a 19-a ediție a Concursului Eurovision.
Îmi amintesc că aveam opt ani.
Tata s-a așezat pe canapea și ne-am uitat la Eurovision.
Întâi a fost Anglia, apoi Franța...
...și apoi, Suedia.
Acum, trecem la Suedia, cea mai mare țară scandinavă.
Chiar dacă vedem străzi, e o țară plină de munți, lacuri și păduri.
Desigur că e plin de vikingi blonzi. De asta e bună pentru poze.
Aceasta e trupa ABBA. Dacă toți jurații ar fi bărbați,
sunt sigur că ar primi multe voturi. Veți afla imediat de ce.
Cântecul lor se numește Waterloo.
Îmi amintesc că Agnetha și Frida au coborât scările
și au început să cânte Waterloo.
Am văzut asta de sute de mii de ori.
Viața mea s-a schimbat în seara aceea.
O lume nouă s-a deschis în fața mea.
Am fost captivat de ochii Agnethei.
Ochi albaștri, superbi.
Avea niște ochi foarte frumoși.
Mi-a plăcut melodia și am început să cânt Waterloo.
Și am cântat din nou Waterloo până când tata mi-a spus
să nu mai cânt Waterloo că îl scot din minți.
Melodia câștigătoare de la Concursul Eurovision din 1974
aparține Suediei cu Waterloo, interpretată de ABBA.
Câștigase ABBA și eram foarte fericit.
După seara aceea, am început să ador ABBA.
Imediat ce s-a terminat Eurovision,
am urcat în cameră și am căutat Waterloo la radio ca să-l ascult din nou.
Pentru următorul cântec, vreți să veniți alături de noi?
E un cântec numit Waterloo!
Magia care are loc când cântă ABBA e incredibilă.
Era un cântec foarte bun,
ușor de reținut și modern. Arătau minunat.
Avem cântecul câștigător al grupului suedez ABBA. Despre Waterloo.
Eurovision a fost rampa perfectă de lansare la nivel internațional.
Dintr-odată, și-au luat zborul și nu s-au mai oprit.
PREZENTATOR TV
E trupa ABBA și cântecul pe care toți vor să-l asculte e numărul unu.
În anii '70, era o isterie cu trupa ABBA.
Aveau milioane de fani în toată lumea.
În Australia, ABBA a devenit mai urmărită la televizor
decât a fost prima aselenizare.
Erau pachetul complet.
Băieți haioși, fete superbe, muzică fantastică. E irezistibil.
SCRIITOARE
ABBA vinde deja sute de mii
de discuri în SUA.
Aveau turneu, erau venerați,
făceau ravagii în America și alte țări. Erau uriași.
Suntem mândri de realizările noastre
și asta vrem să știe lumea.
Erau un fel de Beatles modern.
Cum e să fii idol?
Sunt extenuată!
Gert pune ochii pe Agnetha de la o vârstă foarte fragedă.
Era atras de frumusețea ei și de ceea ce simboliza.
Nu conta că e o cântăreață bună sau o trupă grozavă.
Nu era vorba de muzică care îl făcea să danseze. Îl interesa doar ea.
Gert a iubit-o pe Agnetha de când avea opt ani.
E greu să scapi de o astfel de obsesie.
E colecția mea de CD-uri.
Repertoriul suedez complet al Agnethei.
Aici am o mulțime de filme suedeze.
Acum 15 ani, am scris cartea Fani, despre idolatrizare și obsesie.
Atunci l-am cunoscut pe Gert van der Graaf.
Am și câteva tricouri.
Tot ce am e cu Suedia.
L-am intervievat trei zile pe Gert van der Graaf.
Un motiv pentru care am scris Fani
a constat în faptul că și eu am fost fanul unor artiști.
Așa că înțelegeam o parte din devotamentul acesta extrem.
Camera mea era la mansardă. Acolo puteam fi singur
și am început să adun informații despre ABBA și Suedia.
Colecționam obiecte, citeam reviste și vedeam filme suedeze.
Emil din Lönneberga, Pippi Șosețica.
Gert iubește Suedia și are o imagine idealizată
în stilul lui Astrid Lindgren despre Suedia, ca națiune.
Îmi plăceau Volvo, Saab, Scania, camioanele Volvo.
Electrolux, Ikea, Husqvarna.
Mâncarea suedeză.
Friptură Salisbury, friptură la minut, hotdog, cârnați falukorv.
Iubeam tot ce era legat de Suedia și ABBA.
Am putea compara asta cu oamenii care au un gol în suflet
și apoi apelează la credință.
E posibil ca ABBA să fi devenit a doua familie sau un fel de prieteni.
Nu avea niciun alt prieten în afară de o țestoasă,
așa că se lăsa purtat de muzica lor,
în lumea fabuloasă pe care o oferea ABBA.
A găsit ceva pee care să se concentreze
să aibă o fixație, ceva la care să vizeze.
Apoi, a devenit o fixație, o amăgire, o fantezie.
Muzica trupei ABBA a fost un medicament pentru el.
I-a vindecat sufletul
și Agnetha Fältskog a devenit obsesia și dragostea lui.
Când eram adolescent, ceilalți din clasa mea
începuseră să aibă iubiți și iubite.
Eu mergeam acasă și ascultam ABBA.
Am devenit tot mai interesat de Agnetha.
Le urăm La mulți ani tuturor spectatorilor noștri olandezi.
- De la Frida. - De la Benny.
- De la Björn. - Și de la Agnetha.
Simțeam în adâncul sufletului că deveneam interesat de Agnetha.
O consider minunată.
Unde v-ați cunoscut? E o poveste lungă?
Da, e o poveste lungă.
La început, l-am cunoscut pe Björn și Frida pe Benny. Apoi am format trupa.
- Ați devenit patru membri. - Da.
Eram prieteni inițial.
Agnetha a fost prima mea iubire.
Din păcate, era căsătorită cu Björn.
Mereu ați fost promovați ca...
A fost foarte clar de la început că sunteți două cupluri.
Nu sunt doar o trupă, care înregistrează, cântă și pleacă în turneu,
sunt și căsătoriți! Nu se întreabă
cum a fost ziua lor de muncă.
Stau împreună în studio. Compun cântece, cântă, se ceartă și merg în turneu.
E dificil.
Se întâmplă ceva cutremurător
în viața Agnethei și a lui Björn,
provocând revoltă în mintea jurnaliștilor: un divorț.
După cum vedeți, suntem prieteni buni.
A divorțat de Björn în 1979.
Nu vrem să mai vorbim despre asta, eu nu vreau.
Atunci am văzut o oportunitate ca să o contactez direct.
DIVORȚ ÎN LUMEA ABBA
ÎN CIUDA DIVORȚULUI TRUPA RĂMÂNE ÎMPREUNĂ
Eu și Gert eram membrii unui fanclub ABBA.
AMICA LUI GERT
Era unul din oamenii cu care vorbeam prin scrisori.
Se concentra mereu asupra Agnethei.
Eu eram o mare fană a Fridei. Era idolul meu.
Discutam des despre lucrurile astea,
dar pentru el conta numai Agnetha.
Scopul lui era s-o cunoască pe Agnetha.
Prima scrisoare am scris-o din Olanda.
Nu vorbeam suedeză pe atunci, așa că am încercat să scriu în engleză,
pe care am învățat-o puțin la școală.
Nu aveam adresa ei, așa că am scris doar ABBA, Agnetha, Suedia.
N-am primit răspuns, așa că am continuat să scriu scrisori,
în speranța că le va primi.
Mulți fani se comportau normal.
Aveau postere pe perete, poate mergeau la un concert
și poate aveau șansa să-i cunoască, să facă poză și să primescă un autograf.
Ar fi suficient pentru ei. Dar niciodată pentru el.
Să fii fan e parte din procesul de maturizare. Mi se pare sănătos
să simți că aparții unui grup, unui colectiv, și ai o identitate comună.
Dar problema apare când fanul devine fanatic.
E momentul când lucrurile pot să o ia complet razna.
Luați loc, vă rog.
Peste tot în ziare scrie că o să ajungeți să vă despărțiți.
- E adevărat? - Nu.
- Vă retrageți sau continuați? - Am fost întrebați asta de la început.
Când ne oprim? Când se va destrăma ABBA?
E în continuare dificil să răspund la asta.
Am spus că vom continua cât timp ne distrăm
și transmitem ceva prin muzica noastră.
SE DESPARTE ABBA?
Au avut două cupluri în trupă și ambele au divorțat.
Nu mai există nicio trupă.
Finalul celor două căsnicii a fost și finalul trupei.
A fost o perioadă tristă.
Au avut o carieră fabuloasă și succes în lumea muzicii
și apoi s-au despărțit, atât trupa, cât și cuplurile.
DESPĂRȚITILE POT FI ȘI SĂNĂTOASE
A fost groaznic pentru ei.
La fel și pentru fani.
În 1982, când s-a despărțit ABBA, Gert a fost devastat.
Până când a citit că Agnetha Fältskog vrea o carieră solo.
Agnetha Fältskog, bun venit în Marea Britanie.
- Mulțumesc! - Ai venit să-ți promovezi primul albumul.
Albumul se va lansa pe 31 mai. Se numește Pune-ți brațele în jurul meu.
Poate o fac.
A avut un turneu de promovare european și a cântat la o emisiune olandeză.
Știam că vine Agnetha. Dar părinții mei nu m-au lăsat să merg.
Am chiulit de la școală și am mers repede pe bicicletă
cam 50 de kilometri până la Aalsmeer.
Bună. Bun venit în Olanda, Agnetha.
E o mare onoare pentru noi să te avem invitată în emisiunea noastră.
- Mă bucur să fiu aici. - Da.
Era acolo, în carne și oase, în fața mea.
În direct la RAI, Agnetha Fältskog.
Era un vis devenit realitate.
S-a uitat în public în timp ce cânta
și am simțit că s-a uitat direct la mine.
M-a privit într-un mod foarte special.
- Te iubim. - Vă iubesc.
Voiam să fiu și mai aproape de ea.
De asta, am decis că într-o zi, voi merge în Suedia.
Și voi încerca să o găsesc.
Iluziile care provin de la hărțuitori sunt poveștile
la care se gândesc neîncetat, fanteziile lor.
Cred că se uită direct la ei și asta înseamnă că îi caută.
Își creează un întreg scenariu în minte.
În mintea sa, sentimentele pe care le avea au devenit și mai puternice.
E hotărât să-i atragă atenția și să o cucerească.
Nu aveam bani, mașină, nici măcar permis de conducere
și nu vorbeam suedeză.
Așa că am muncit din greu ca să-mi îndeplinesc visul.
Gert a adunat sticle returnate, a lucrat la o patiserie, în depozit.
A strâns toți banii și nu a făcut excese.
Scopul lui era să ajungă în Suedia.
Și-a dedicat întreaga existență pentru a ajunge la femeia asta.
Rolul lui pe planetă și în viața asta era să fie cu ea.
N-a mai stat pe gânduri, deși știa că nu are nimic.
N-o cunoștea încă și s-a aventurat în necunoscut.
Am obținut permisul, mi-am cumpărat un Volvo și am luat lecții de suedeză.
A durat mulți ani, dar la 28 de ani, mi-am putut îndeplini în sfârșit visul.
E admirată, are succes și e superbă.
El e un ciudat olandez.
Nu există șanse să aibă o relație.
JURNALIST
Când vezi Waterloo, clipuri și concerte ABBA...
E o șansă de unu la un milion să ai o relație cu ea.
E de necrezut.
Mă simțeam minunat. Aproape că am sărutat pământul când am ajuns.
Eram în sfârșit în țara visurilor mele.
Prima oară când am mers în Suedia, aveam o hartă exact ca asta.
Am ajuns în Halmstad și am urmat drumul E6 până în Gothenburg.
A condus de-a lungul coastei vestice.
Auzise că Agnetha avea o casă
lângă granița cu Norvegia,
dar nu era așa.
A vizitat orașe din Suedia și în fiecare oraș,
într-o cabină telefonică căuta în cartea de telefoane
numele Fältskog, ca să vadă dacă locuia acolo.
În cele din urmă, a venit în Jönköping, orașul natal al Agnethei.
Speram să o găsesc acolo.
Găsisem adresa unei Agnetha Fältskog.
Nu-mi venea să cred.
Am cumpărat flori și bomboane și am mers la adresă.
Am sunat la ușă și am așteptat. Eram foarte emoționat.
Când s-a deschis ușa,
era altă Agnetha.
Am fost cam dezamăgit. Dar în Jönköping, am cunoscut un alt fan ABBA.
Mi-a spus că Agnetha locuia în Stockholm.
Stockholm era foarte frumos, un oraș vechi și modern în același timp.
Dar era mare, mai mare decât mă așteptam.
Când am realizat cât de mare era, am început să-mi pierd speranța.
M-am pierdut oriunde m-am dus. Mă gândeam că n-o voi găsi niciodată aici.
Agnetha Fältskog locuia în comuna Ekerö și venea rar în oraș.
Era o artistă retrasă, înconjurată de mituri, Greta Garbo a pop-ului suedez.
N-o să vă vină să credeți,
dar din întâmplare, am ajuns la Skytteholm, un hotel din Ekerö.
Susține că a mers acolo în căutarea unei cazări ieftine,
nu fiindcă știa că Agnetha Fältskog locuia în Ekerö.
Susține că a ajuns din întâmplare acolo.
Nu există coincidențe.
Plănuiesc modul în care să se apropie de artiști.
Hărțuitorul capătă forțe astfel și se simte legat de persoana respectivă.
Am cunoscut un barman la hotel.
I-am spus că sunt un fan și o caut pe Agnetha în Stockholm.
A luat o hârtie și un creion și a început să deseneze o hartă.
Aparent, locuia la zece minute distanță.
Am condus până acolo.
A condus până la proprietatea ei enormă și a fost uimit de ea.
Cred că avea brânză Gouda olandeză și niște lalele la el.
Agnetha tocmai ieșea cu mașina și cei doi erau să se ciocnească.
Gert s-a speriat la gândul că ar fi putut să-și accidenteze idolul.
A fost prima oară când am văzut-o.
Mi-a părut un pic rău că am făcut așa ceva.
Poate a fost șocată sau speriată.
Am condus înapoi la Skytteholm și am băut o cafea ca să mă calmez.
M-am gândit cum va fi data viitoare.
Apoi, s-a întâmplat.
Conform lui Gert, s-au cunoscut în parcare la Skytteholm.
Agnetha ieșise la plimbare și era ziua ei.
Nu-mi venea să cred.
Nu mă așteptam să fie în același loc ca mine.
Se plimba cu un bărbat. Nu știam cine era persoana aceea.
Eram bucuros, dar și îngrijorat.
I-am spus la mulți ani.
Am văzut în privirea ei că s-a înveselit puțin.
Atunci, simțeam deja că avem sentimente unul pentru altul.
Cumva, aveam o legătură puternică. Am simțit o scânteie între noi.
Priviți lucrurile din punctul de vedere al Agnethei.
Un fan i-a spus la mulți ani, așa că ea i-a răspuns politicos.
Dar Gert a interpretat asta într-un mod complet diferit
și și-a construit o fantezie proprie.
Gert simțea că s-a întâmplat ceva magic între ei când au vorbit prima oară.
Mi-e foarte greu să cred că Agnetha Fältskog a simțit la fel.
Agnetha Fältskog.
- Cred că nu te așteptai la asta. - Ai căzut cumva?
Înțeleg de ce oamenii sunt fani înfocați ai Agnethei.
E o artistă incredibilă.
Mulți băieți trebuie să se fi îndrăgostit de ea.
Agnetha trebuie să-și vadă dosul tot timpul.
Și părul blond, cred.
Îl consider un lucru pozitiv, dar alte lucruri sunt mai puțin pozitive.
Nu e doar frumoasă. E și talentată.
Aspectul contează. Multe vedete pop doar arată bine,
dar ea era și un artist extraordinar.
Cât a durat să înregistrezi albumul?
- Între doi și trei ani. - E foarte mult timp.
Toată lumea o iubea pe Agnetha. Era o compozitoare minunată.
Te iubim!
- Mulțumesc. - Ce a spus femeia?
Te iubesc. Noi te iubim.
Agnetha e printre cele mai emblematice femei suedeze din toate timpurile.
Carisma, talentul și aspectul ei și-au lăsat amprenta în istoria muzicii.
Numele meu e Leif Schulman. Lucrez ca jurnalist din anii '70.
Datorită meseriei mele, m-am întâlnit des cu ABBA de-a lungul anilor.
Ne-am întâlnit la petreceri private. Îmi amintesc că la una dintre petreceri,
am văzut-o pe Agnetha cum se ridică și se duce în sufragerie,
unde dansau oamenii.
A stat acolo și a ascultat, a fredonat și a dansat puțin pe muzică. Ca restul.
După părerea mea, era o mare artistă, dar aici, era doar o fată obișnuită.
Îi plăcea să cânte și să urce pe scenă,
dar nu-i plăceau turneele.
Cânta cu ABBA și avea grijă de copii și familie.
- Cum te descurci, Agnetha? - E și asta o problemă.
Te simți mereu vinovat că nu ai destul timp pentru ei.
Copiii au mereu nevoie de tine. Chiar și atunci când au zece ani.
E clar că nu se simțea confortabil în rolul de vedetă.
Întotdeauna a fost o fată obișnuită. Niciodată n-a fost o celebritate.
A fost și a rămas fata din Jönköping.
E esența ei.
- Sunt exact ca toți ceilalți. - Exact asta nu ești.
Ba da, sunt o persoană obișnuită.
M-am îndrăgostit foarte tare de ea când am întâlnit-o prima oară.
Am început să visez că Agnetha va deveni iubita mea.
Când m-am întors în Olanda, am început să planific altă călătorie în Suedia.
Am călătorit de vreo 30 de ori între Olanda și Suedia.
Am venit și am plecat, și tot așa.
I-am scris cel puțin 100 de scrisori.
În scrisori, i-am spus zilele în care mă aflam în Ekerö.
N-am primit răspuns, dar n-am renunțat niciodată.
Am încercat să merg în locuri
care să mă ajute să-mi dau seama unde merge.
Toată lumea iese uneori să mănânce în oraș.
- Era doar un plan? - Aveam deja un plan, da.
Am descoperit restaurantul de sushi de la care comanda pentru acasă,
unde mergea să mănânce în oraș și locul în care făcea cumpărături.
Știam pe unde se plimba, modelul ei de mașină...
Am cercetat toate astea. Am fost atent la tot.
E înfricoșător când un om își dedică tot timpul
ca să cerceteze și să vâneze un alt om.
Ar trebui să se numească vânătoare de oameni.
Un hărțuitor se poate opri doar dacă recunoaște că a greșit.
Cred că aici e problema,
dacă permiți acestei iluzii, acestei fixații, să se agraveze,
devine de neoprit.
Am mers în Ekerö în fiecare weekend. Era foarte frustrant.
Începea să fie prea scump să stau la hotel.
După un timp, a aflat că era o casă mică în apropiere, în Ekerö.
Casa mică era de vânzare.
S-a gândit că ar putea s-o cunoască pe Agnetha dacă se mută acolo.
În mai 1997, am cumpărat o casă în Ekerö.
La 800 de metri de casa Agnethei.
Asta duce hărțuirea lui la un alt nivel.
Arată cât de obsedat era de ea și cât de gravă era fixația lui.
E ceva neobișnuit chiar și pentru un hărțuitor
să-și ia casă cu credit ipotecar
ca să locuiască lângă persoana de care e obsedat.
Timp de zece ani, am fost urmărită oriunde am mers.
Uneori, era greu să nu fiu niciodată singură.
Uneori, îmi doresc un loc unde să fiu singură.
Agnetha, cântăreața blondă din ABBA.
Cântecele se mai aud, dar Agnetha nu mai poate fi văzută.
Vedeta le-a întors spatele muzicii și publicului său.
Între '92 și '93, Agnetha Fältskog a dispărut complet din viața publică.
Refuză toate interviurile, se ferește de lume
și chiar a angajat o firmă de pază ca să țină curioșii la distanță.
M-am săturat de călătorii și camere de hotel goale de-a lungul anilor.
De multe ori, îmi era dor de casă,
unde pot să fiu eu însămi cu copiii.
AFLĂM MARELE SECRET AL AGNETHEI
La începutul anilor '90, Agnetha a avut probleme în familie.
AICI A CĂZUT MAMA EI
Tatăl ei a murit. Mama ei s-a sinucis. E îngrozitor. Era șocată.
Ai nevoie de alinare, de cineva care să te înțeleagă.
Agnetha Fältskog trecuse recent prin al doilea divorț.
Și-și pierduse ambii părinți.
La scurt timp după, a murit Stikkan Anderson.
Managerul și cel care a descoperit trupa ABBA.
Stig Anderson a plecat primul.
A murit Stikkan Anderson, producătorul muzical
textierul și părintele trupei ABBA.
Oamenii își vor aminti de el pentru toate acestea.
M-am gândit că Agnetha suferă enorm.
Voiam să-i fiu alături când avea nevoie de mine.
Se urcă în mașină după o zi lungă de muncă la depozit
și pleacă în viteză spre Suedia ca s-o ajute în acest moment dificil.
Voiam s-o ajut și s-o susțin, la fel cum m-a ajutat muzica ei.
Am adormit la volan și mi s-a răsturnat mașina.
Am pierdut controlul volanului.
M-am rostogolit până la viaductul acela.
Mașina era distrusă, iar eu am fost dus la spitalul din Södertälje.
Nu era foarte grav. Eram obosit și asta a fost tot.
Dar accidentul s-a dovedit a fi o binecuvântare.
Îi scrie o scrisoare Agnethei de pe patul de spital.
Se întoarce în casa lui din Ekerö
și a doua zi după-amiază, bate cineva la ușă.
Spălam vasele și m-am uitat pe fereastră.
Apoi, am văzut două femei care vin spre casa mea.
Erau Agnetha și prietena ei.
Nu-mi venea să cred.
Idolul meu, de care sunt îndrăgostit, mi-a bătut la ușă.
Voia să știe cum mă simt după accident.
Eram foarte emoționat.
M-am străduit mult să mă apropii de Agnetha.
Acum, ea era cea care a venit la mine.
Încă nu-mi vine să cred.
Gert spune că Agnetha Fältskog s-a întors mai târziu în seara aceea.
Atunci s-au cunoscut mai bine.
Ne-am simțit excelent.
Nu mi-am imaginat niciodată că voi avea parte de o asemenea seară.
Agnetha a fost prima femeie cu care am făcut sex.
A fost magic. Era ca o forță interioară.
Eram foarte fericit că am petrecut prima noapte cu idolul meu.
M-am îndrăgostit nebunește de ea. A fost incredibil.
E o poveste fantezistă incredibilă, sincer să fiu.
Nu ți-ai fi imaginat niciodată asta când aveai 16 ani.
Poate sperai sau visai la asta. Mulți oameni o fac.
Nu inventezi astfel de lucruri, nu?
Nu inventezi asta?
Trebuie să faci o grămadă de legături ca să inventezi o poveste ca asta.
Una foarte specială.
- Da. E ciudată? - Nu e ciudată, dar e rară. Nu-i așa?
Ca psiholog, ți se pare ciudată?
Da, e rară. E ceva la care nu te aștepți.
Mi se pare jignitor să spui ceva și să nu te creadă nimeni.
Oamenii nu cred lucrurile pe care mi le spui.
Susține că a făcut sex cu Agnetha. Mă îndoiesc.
Dar a fost un lucru care mi s-a părut ciudat.
Când citeam revistele, am văzut o poză cu bărbatul acela și Agnetha.
În poza asta, stau lângă Agnetha.
Stăm aici, ne ținem de mână și suntem îndrăgostiți. Se vede că e așa.
Uau. Uau.
Pare foarte fericită. Nu e avatarul ei din ABBA, nu?
El susține că stăteau împreună pe canapea și se țineau de mână.
Se vede că stau împreună pe canapea, dar nu se țin de mână.
Stau aproape unul de altul, nu erau doar o vedetă și hărțuitorul ei.
Trebuie să fi existat o legătură între ei.
Altfel nu ar fi stat unul lângă altul pe canapea.
Mai ai alte poze cu voi doi?
Cu noi împreună? Nu.
Dar asta e importantă.
Am văzut o mulțime de poze cu oameni care îmbrățișează vedete.
N-am idee ce înseamnă poza aia. Înseamnă că s-a făcut o poză.
Sunt două persoane. Una dintre ele pare să fie Agnetha.
Unde sunteți?
Mama ne-a făcut poza asta acasă la mine, de ziua mea.
Am tapet cu flori în casă.
Am fost în casa lui și am văzut poze cu ea pe canapea.
Aceeași canapea pe care am stat eu și Gert.
Așadar, a fost la el acasă și e absolut incredibil.
Când te uiți la poză, nu pare că sunt extrem de îndrăgostiți.
Stau împreună pe canapea, dar ceva nu e în regulă cu poza asta.
Asta e dovada mea că aveam o relație bună.
De necrezut.
Nu-mi venea să cred.
Era ca un basm.
Ieșeam de câteva ori pe săptămână.
Mergeam la plimbare și mâncam organic.
Conduceam în oraș și plecam în mici excursii.
Am făcut lucruri împreună ca oricare alt cuplu.
Ne bucuram de natura din zonă.
A spus că a început să mă placă și se îndrăgostea de mine.
Era plăcut să stau aici cu ea, în timp ce serveam ceva dulce.
Credeam că Agnetha se va îndrăgosti de un artist sau altcineva.
Nu de mine.
Eram un om de rând care lucra într-un depozit. Dar așa s-a întâmplat.
Agnetha era foarte retrasă în acel moment.
Era vulnerabilă în perioada aceea.
Erau o mulțime de lucruri negative în viața ei.
JURNALIST ȘI PRIETEN AL AGNETHEI
Izolarea asta a făcut-o mai vulnerabilă la anumite tipuri de persoane.
Mass-media, presa sau prietenii știau că avea o relație cu tine?
Nu, am avut mare grijă să nu fim filmați împreună.
- De ce? - De ce? Da...
Cred că Agnethei i se părea prea palpitant.
Mergeam în oraș și luam cina seara
sau mergeam în Stockholm și luam sushi sau așa ceva.
Ea stătea mai mult în mașină.
Când ești îndrăgostit,
te temi să nu pierzi persoana iubită.
Apoi, devii gelos.
Gert și Agnetha au mers la cinema să vadă filmul Sub soare al lui Colin Nutley.
Am stat unul lângă altul și am urmărit filmul.
Agnetha a simțit că m-am uitat prea mult la Helena Bergström.
Ne-am certat foarte urât în mașină.
I-am explicat că doar pe ea o vreau.
N-a ajutat.
După aproape un an de relație, s-a despărțit de mine.
I-am scris scrisori în care i-am explicat că o iubeam doar pe ea.
Într-o zi frumoasă, m-a sunat Agnetha, voia să vorbim lângă biserică în Ekerö.
M-a sunat Agnetha.
Voi fi la biserică la 19:30.
O să vii?
Da, vin. Vreau să vorbesc cu tine.
Dacă nu vii, nu mai vorbim niciodată.
N-a ieșit, dar mi-a făcut semn să vin la mașina ei.
N-a trebuit să ne spunem nimic.
M-a îmbrățișat și mi-a spus că i-a fost dor de mine.
Da, e trist.
Am mers în vacanță pe coasta de vest.
Skummeslövsstrand e un loc special.
Am mers pe jos până aici.
Apoi, am stat acolo,
am ascultat sunetul valurilor și ne-am simțit bine împreună.
Agnetha a început o conversație serioasă despre relația noastră
și despre posibilitatea de-a ne muta împreună.
În vara lui '97, am decis să mă mut definitiv în Suedia.
Pentru mine, exista o singură persoană. O singură femeie.
Îi spuneam să nu mă părăsească niciodată.
M-a întrebat dacă poate lucra pentru mine.
Suntem o agenție pentru muncitori în depozit din Stockholm.
Am fost impresionat fiindcă venise din Olanda în Suedia
și vorbea sudeză.
Mi-a spus că a venit în Suedia fiindcă s-a îndrăgostit.
Numele iubitei lui era Agnetha și locuia în Stockholm.
I-am promis Agnethei că nu vorbesc despre noi.
I-am spus că am o iubită pe nume Agnetha, și atât.
Nu mi s-a părut ciudat. L-am înțeles. Fiindcă iubirea...
Iubirea face oamenii să-și depășească limitele.
Am primit slujba și mi-a plăcut mult.
S-a descurcat bine. Nu întârzia și nu se îmbolnăvea niciodată. Era grozav.
Eram foarte fericit în Suedia, dar țineam secretă relația noastră
și nu mi se părea corect.
Un client voia să-l angajeze pe Gert.
I-au luat interviu.
Apoi, clientul m-a sunat și mi-a spus că nu-l poate angaja.
Am fost surprins. De ce nu?
E un mincinos.
Mincinos? Spune că are o relație cu Agnetha Fältskog.
Nu-mi venea să cred.
Puteam să cred că o consideră idolul lui, dar...
Ca Agnetha Fältskog și Gert să se cunoască
și să se îndrăgostească...
Asta nu-mi puteam imagina. Cred că nimeni n-ar putea.
Rar auzi astfel de povești.
Știam unde locuia, aveam adresa lui. Am început să fac cercetări.
Era foarte puțin probabil să fie împreună.
Îmi făceam griji că s-a mutat aici ca să o poată hărțui.
L-am chemat în biroul meu
și i-am zis că nu poate spune asemenea lucruri.
Dar am o relație cu ea.
Nu poate fi adevărat. Agnetha e un idol în Suedia.
Ea e celebră, iar tu ești din Olanda și muncești într-un depozit.
Mi-e foarte greu să cred asta, Gert.
Am sunat la poliție și am întrebat
dacă știe că Agnetha Fältskog e hărțuită de cineva.
A spus că nu.
Probabil că nu mi-ar fi spus nici dacă era.
Înțeleg de ce nu m-au crezut oamenii, era un pic ciudat.
M-a întristat atât de tare, încât nu m-am mai dus la serviciu.
S-a supărat pe mine.
De ce minți?
Asta mă gândeam. De ce ar minți despre așa ceva?
Mi-a spus într-o scrisoare
că avea o relație cu Agnetha.
Era un secret pe care nu-l puteam spune nimănui.
Mi s-a spus că, dacă voiam să merg în Suedia,
o puteam cunoaște pe Agnetha și el a spus...
Frida era idolul meu. Poate mă ajută cumva.
Am bănuit că ceva nu era în regulă.
M-am gândit că e un fel de fantezie în care încerca să mă implice.
Am ignorat scrisoarea și nu am răspuns. Mi-am văzut de viață.
Dar m-am gândit des ce s-ar fi întâmplat dacă m-aș fi dus.
Să vedem.
Să vedem... asta.
Îi lipsea afecțiunea dintre noi și trebuia să existe un mod de a ne continua relația.
Mi-a scris o scrisoare.
Îți mulțumesc pentru dragostea ta.
Mulțumesc că n-ai renunțat să mă cauți.
Gert mi-a arătat o scrisoare de la Agnetha.
În ea, îi mulțumea fiindcă n-a renunțat să o caute.
I-a mulțumit pentru devotamentul său.
Uite, 12 octombrie, 1998.
Bună, Gert. Am vrut să plec de acasă de nenumărate ori.
Să fug la tine și să-ți spun
cât de mult te iubesc. Îmi lipsești enorm.
Scrisorile pe care le am de la ea nu sunt multe,
dar ea le-a scris. E adevărul.
Dacă dispar scrisorile...
Ar fi un dezastru pentru mine.
N-aș putea să îmi revin. Le păstrez cu mare grijă.
Crezi că Agnetha a scris scrisorile astea?
Sau există ceva care te face să crezi că nu?
Cred că sunt adevărate. Sunt aproape sigur de asta.
Ce crezi? Ai auzit ceva care dovedește că nu sunt?
Voiam să fac următorul pas și să ne mutăm împreună.
Dar se opunea mereu.
Totul era cum voia ea.
Venea pe furiș în casa mea. Eu nu aveam voie să vin la ea.
PETRECEREA SECRETĂ A AGNETHEI
Agnetha împlinea 50 de ani și dădea o petrecere.
N-am fost invitat la petrecere.
M-am întristat foarte tare.
Într-o seară după serviciu, am venit la Agnetha.
A spus că are ceva important să-mi spună.
Nu voia să mă mai vadă și ne-am despărțit.
A fost foarte greu să accept asta.
Bram a murit la acea vreme.
Țestoasa mea iubită.
Am pierdut două ființe pe care le-am iubit cel mai mult pe lume.
Mulțumesc.
Încă încerc să înțeleg...
Motivele ei.
De ce s-a despărțit de mine.
N-am primit încă răspuns la întrebarea asta.
Nu crezi că a făcut-o pentru că nu te mai iubea?
Nu cred. Era îndrăgostită de mine,
atât de îndrăgostită încât mi-a scris odată
că relația noastră devenea tot mai puternică,
și apoi a ales să ne despărțim după două luni.
Nu înțeleg asta.
E imposibil.
Personal, nu cunosc niciun hărțuitor care ar accepta un refuz.
Consideră că e dreptul lor
să se comporte așa. Doar ei contează.
Nu acceptă să fie refuzați și e greu să-i faci să se răzgândească.
Nu vor să înceteze să se comporte astfel.
A fost greu să înțeleg că relația noastră s-a terminat.
I-am scris o scrisoare și am rugat-o să ne întâlnim la biserica din Ekerö.
La fel cum îmi spusese ea la telefon înainte.
Am mers acolo și am așteptat, dar ea nu a venit.
Din păcate.
Am făcut tot ce am putut
și ea mi-a spus asta de câteva ori.
I-a plăcut că nu am renunțat niciodată să o caut
și până la urmă a mers, apoi...
...mi-a trântit ușa în față.
N-am putut să înțeleg sau să accept că s-a despărțit de mine.
M-am înfuriat.
A spus că se bucură că n-am renunțat niciodată să o caut.
Așa că am continuat să-i scriu scrisori.
În cele din urmă, am primit un răspuns.
Scrisoarea asta ar trebui arsă, nu citită.
M-am supărat foarte tare când am citit-o.
Am scris multe scrisori în care i-am răspuns la scrisoarea asta.
- Câte scrisori? - Ei bine...
Până în 1999, circa 350 de scrisori.
Ea nu mi-a răspuns niciodată.
Asta e o scrisoare la care s-a făcut referire la proces.
E din 18 ianuarie 2000.
Gert, îți scriu pentru că vreau să mă lași în pace.
Îmi mențin decizia. Relația noastră nu e posibilă.
Te rog să respecți decizia mea în totalitate.
Nu mai vreau alte scrisori sau altceva. Agnetha.
Acum el știe că ea îl respinge.
Nu e o invenție, nu i-a spus că vor fi împreună.
L-a refuzat categoric.
A fost respins și vrea să se răzbune.
Atunci, ea începe să-și facă griji pentru siguranța sa.
De-a lungul anilor, a dezvoltat o obsesie
pentru posibilitatea de-a o cunoaște pe Agnetha și de-a avea o relație cu ea.
Apoi, hărțuirea trece la alt nivel,
de la hărțuirea unui străin la hărțuirea unei foste partenere.
Atunci apare teama de violență.
E cel mai periculos tip de hărțuitor.
Gert începe să-i scrie o mulțime de scrisori Agnethei.
Încearcă să-i contacteze copiii, prietenii și vecinii.
Îi transformă viața într-un iad.
Asta scrie în declarația Agnethei:
Din '97 până în '99 suspectul i-a scris
circa 300 de scrisori lui Fältskog.
A sunat-o foarte des, chiar și de trei ori pe zi.
A și urmărit-o pe Fältskog oriunde s-ar fi dus.
Mm...
Așa a fost?
I-am scris o mulțime de scrisori
în încercarea de a mă împăca cu ea. E adevărat.
Dar nu e adevărat că am urmărit-o.
Să continui.
E hărțuită,
ca multe alte femei care au pus capăt unei relații.
E un comportament abuziv,
pe care îl folosesc bărbații ca să hărțuiască femeile.
Din '97 până în septembrie '99,
suspectul a mers în locuri pe care le frecventa Fältskog,
i-a urmărit mașina și a stat în locuri în care ea mergea des să se plimbe.
- De exemplu, biserica din Ekerö. - E posibil să fi fost o dată.
Skytteholm.
A fi hărțuit înseamnă a fi vânat.
Dormi iepurește.
Ești mereu în alertă și aștepți să se întâmple ceva.
Spațiul tău e închis.
Viața ei a devenit incredibil de restricționată.
Nu îndrăznește să iasă afară
fără să fie însoțită de vecini.
Dar i-am scris că vreau să vorbesc cu ea,
în scrisoarea asta.
Spune că o iubește și multe alte lucruri,
dar dacă cineva îți spune să nu mai faci ceva și vrea să te oprești,
dar tu continui, cum poate fi considerată asta dragoste? E un delict.
Poți să înțelegi, când auzi asta,
că se temea?
Nu.
Fanteziile pe care le au în minte devin realitatea lor.
În lumea lor, e adevărat ce cred ei.
În cazul lui Gert, el crede că sunt un cuplu îndrăgostit și pot fi împreună.
Bună seara. Vă urez un călduros bun venit tuturor.
Acum, lucrurile au revenit la normal. Lumânarea arde pentru fiecare dintre voi.
În ultimele luni, a numărat zilele.
El scrie că urmează să se întâmple ceva important.
În Ajunul Crăciunului din 1999, am mers acasă la ea, deși nu aveam voie.
Îmi era dat să merg acolo. Așa a vrut soarta.
Am intrat pe proprietatea ei, cu tot echipamentul de securitate.
Știu că n-a fost bine, poate că a fost o prostie,
dar îmi doream mult să o văd.
De data asta, eu veneam la ea.
De ce nu puteam vorbi cu ea? Nu înțelegeam.
Nu i-aș face niciodată rău.
Întotdeauna am fost bun cu ea.
Apoi, am fost arestat de poliție fiindcă ea se temea pentru viața ei.
Lui Gert i s-a spus de nenumărate ori
să o lase în pace.
Cine știe ce s-ar fi întâmplat dacă ea n-ar fi sunat la poliție
și nu l-ar fi arestat.
ARESTAT ÎN CASA AGNETHEI
A urmărit-o și a hărțuit-o mai bine de un an,
dar la începerea procesului în Solna Tingsrätt,
cântăreața hărțuită n-a fost nevoită să-și vadă admiratorul fanatic.
Eram acolo fiindcă fusesem acuzat de hărțuire.
Nu simțeam că sunt vinovat.
Știam sigur că nu făcusem nimic greșit.
E un delict de terorism mintal. Asta înseamnă hărțuire.
Distrug mintea victimei ca să dețină controlul asupra ei.
SUNT OBSEDAT DE EA
A explicat în instanță că Agnetha înseamnă totul pentru el.
Neagă că i-a făcut vreodată rău sau că ar fi jignit-o.
Gert știe foarte bine ce a făcut.
AGNETHA: MĂ TEM PENTRU VIAȚA MEA
A căpătat încredere fiindcă femeia asta e o mare celebritate,
numele ei e cunoscut în toată lumea, și el o poate controla.
O face să se teamă. Și acum are o putere uriașă.
Asta îl interesează.
Când Agnetha Fältskog a intrat azi în sala de judecată,
olandezul de 34 de ani a fost dus în altă încăpere.
Agnetha a aranjat asta,
ca să nu mă vadă în sala de judecată.
Încă nu știu de ce.
Întreaga poveste cu hărțuitorul
a afectat-o profund pe Agnetha.
A confirmat toate temerile pe care le avea când se gândea...
S-a retras ca să scape de fanii intruzivi. Și apoi se întâmplă acest lucru.
AGNETHA: VREAU O VIAȚĂ NORMALĂ
Un doctor care l-a examinat a spus că avea paranoia erotica
sau sindromul De clerambault, cum i se mai spune.
Crezi că ești iubit de o altă persoană,
chiar dacă totul indică opusul.
A trebuit să merg la un psiholog criminalist.
Mi-a spus să nu-mi imaginez că el crede că am avut o relație cu Agnetha...
- Da. - ...fiindcă el nu crede asta.
Ești prost să spui așa ceva fiindcă nimeni nu te va crede.
Am fost etichetat în mai puțin de cinci minute.
- E foarte deranjant și dureros. - E dureros.
Un an, Gert van der Graaf a urmărit-o și a agresat-o
pe fosta vedetă ABBA.
Azi, a fost condamant pentru hărțuire,
nu se va putea întoarce doi ani.
Hărțuitorul Agnethei se va întoarce în Olanda,
iar ea va putea respira ușurată.
Gert a fost condamant.
Pedeapsa a constat în deportare și i s-a dat un ordin de restricție.
Din experiența mea cu cazurile de hărțuire și victimele...
e doar o hârtie.
Înseamnă puțin sau nimic pentru hărțuitor.
Pedeapsa lui Gert n-a fost destul de puternică ca el să înceteze.
Nu mă surprinde că a continuat să acționeze astfel.
A mers în Suedia și a continuat să-i scrie.
A fost văzut de mai multe ori în apropierea casei ei.
Aveam două săptămâni să părăsesc Suedia.
Trebuia să renunț la toate lucrurile care m-au făcut fericit.
M-am întors în Waddinxveen. Nu aveam casă acolo.
Am locuit temporar la mama.
După scandalul de hărțuire, Gert van der Graaf a fost ostracizat
de fanii ABBA din întreaga Europă. Voiau să o apere pe Agnetha.
I-au trimis scrisori de amenințare, l-au sunat
și unii chiar l-au amenințat cu moartea.
Apoi, a apărut o știre-bombă.
Uite! Chiar ai avut o relație cu ea?
Gert și Agnetha Fältskog au avut cu adevărat o relație.
Scrie aici, negru pe alb, și Agnetha Fältskog confirmă totul.
E de neînțeles.
El, tipul care s-a îndrăgostit de o vedetă de la televizor când avea opt ani.
Avea acum o relație cu acea vedetă.
E o nebunie când te gândești la asta. Ce șanse sunt?
Așa ceva nu se întâmplă în viața reală.
Amândoi eram foarte triști
Cum poate el să... Nici nu pot să mă gândesc la asta.
Îmi spuneți că... Încerc să procesez informația.
Serios? Ar fi putut avea orice bărbat. De ce el?
Cred că avea nevoie de ceva diferit.
Poate avea nevoie de un olandez durduliu, care lucra într-un depozit.
În sfârșit avea pe cineva care voia să-i fie alături doar ei.
Căruia nu-i păsa de altcineva și o iubea numai pe ea.
GERT VORBEȘTE DESPRE AVENTURA CU VEDETA ABBA
A epuizat-o. A spus că nu-i mai putea rezista.
A fost foarte intens. A folosit aceste cuvinte.
NU VOI RENUNȚA NICIODATĂ
Chiar dacă au avut o relație, ea nu are nicio vină.
Gert e cel vinovat.
Agnetha a refuzat să-l menționeze sau să comenteze relația lor.
Bărbatul care v-a hărțuit, vă mai deranjează?
Nu știu dacă pot vorbi despre asta, nu cred că o voi face.
Nu pot, din motive de siguranță.
A avut o dată norocul să aibă o femeie frumoasă, o vedetă,
dar acum că dragostea a dispărut, partea tragică e
că Agnetha e celebră, așa că apare peste tot.
ABBA nu ne-a părăsit niciodată. Muzica e o parte din noi.
O văd aproape în fiecare zi și ABBA e iar de actualitate.
O văd pe scenă și citesc presa.
Bineînțeles că mi-e dor de ea.
Niciodată nu va scăpa de imaginea Agnethei în viața lui.
E o situație imposibilă. E prins într-o capcană.
Trebuie să fie un iad.
Îmi imaginez că ți-e greu să lași asta în urmă?
Au trecut deja mulți ani.
Îmi vine mereu în minte. Mă tot gândesc la asta.
A fost o perioadă unică și frumoasă din viața ta.
E posibil să nu renunț niciodată la asta,
până în ultima zi a vieții mele.
Poate suna ciudat, dar așa cum a spus Agnetha...
A spus că se bucură că n-am încetat niciodată să o caut.
- Așadar, nu te vei opri niciodată. - Nu mă voi opri niciodată.
- Bine. Am terminat. - Mulțumesc că m-ați ascutat.
Cu plăcere.
Oare poți iubi pe cineva
care nu te iubește?
De ce nu?
E și acesta un mod de viață.
Te face să te simți împlinit.
Mai ales dacă e tot ce ai în viață.
Nu sunt o persoană religioasă,
dar uneori îi cer Celui de sus să-mi dea putere.
E posibil să existe ceva acolo sus care,
sper eu,
mă va ajuta să trec peste probleme.
Bună, Agnetha. Sper că ești bine.
E plăcut aici în Coevorden.
Încă lucrez la depozit.
Am o mulțime de colegi grozavi.
Uneori, bem o bere în weekend.
Trebuie să o întreții puțin, nu?
- Nu-ți prea place grădinăritul. - Nu, niciodată nu mi-a plăcut.
Vecinul meu Vigent a venit azi la mine.
Sunt numai buruieni aici. Poți să le...
Trebuie să-ți aranjăm grădina, Gert, mi-a spus el.
Sunt foarte supărat că nu ai grijă deloc de ea.
De aceea, fac asta în locul tău.
Nu știu dacă ar trebui să-ți spun asta,
dar am vorbit de câteva ori cu o fată. Numele ei e Berna.
Suntem doar prieteni, dar cred că ar vrea să fim mai mult de atât.
Nu voi trimite niciodată scrisoarea asta.
Și tu nu o vei citi niciodată. E mai bine așa.
Cu multă dragoste, Gert.
Lumea are impresia că hărțuirile sunt cazuri izolate.
Celebritățile, persoanele de viță nobilă sau politicienii sunt hărțuiți.
Oricine poate fi victima unei hărțuiri și oricine poate fi hărțuitor.
Hărțuirea nu e o problemă izolată.
În Suedia, peste 600.000 de oameni susțin că au fost hărțuiți.
Chiar și mai mulți aici, în Statele Unite.
Victima nu-și mai revine după hărțuire,
nu se mai simte în siguranță în lume.
Sfatul meu pentru persoanele hărțuite e să țină un jurnal.
Să facă poze și să anunțe autoritățile.
Să-și anunțe prietenii și familia.
Ce sfat aveți pentru hărțuitori?
Nu cred că ar accepta sfatul.
Fiindcă nu ar accepta că sunt hărțuitori.
AGNETHA NU A DORIT SĂ IA PARTE LA DOCUMENTAR